കോഹ്ലിക്കെതിരേ ടീം ഇന്ത്യയില് പടയൊരുക്കം ബി.സി.സി.ഐയ്ക്കു പരാതി നല്കി സീനിയര് താരം Begin typing your search... X ഇന്ത്യന് ക്രിക്കറ്റ് ടീം നായകന് വിരാട് കോഹ്ലിക്കെതിരേ ടീം ഇന്ത്യയ്ക്കുള്ളില് നിന്നു പടയൊരുക്കം ശക്തമെന്ന് റിപ്പോര്ട്ടുകള്. കോഹ്ലിക്കെതിരേ ടീമിലെ സീനിയര് താരവും സൂപ്പര് സ്പിന്നറുമായ രവിചന്ദ്രന് അശ്വിന് രേഖാമൂലം പരാതി നല്കിയതായി ദേശീയ വാര്ത്താ ഏജന്സികള് റിപ്പോര്ട്ട് ചെയ്യുന്നു. ലോക ടെസ്റ്റ് ചാമ്ബ്യന്ഷിപ്പ് ഫൈനലിനും ഇംഗ്ലണ്ട് പര്യടനത്തിനുമിടയില് നടന്ന സംഭവങ്ങളും കോഹ്ലിയുടെയും കോച്ച് രവിശാസ്ത്രിയുടെയും ഏകാധിപത്യ സ്വഭാവരീതികളും എണ്ണിപ്പറഞ്ഞാണ് അശ്വിന് പരാതി നല്കിയതെന്നും അശ്വിനൊപ്പം ടീമിലെ ഒട്ടനവധി മുതിര്ന്ന താരങ്ങളും പരാതി നല്കാന് ഒരുങ്ങുകയാണെന്നും റിപ്പോര്ട്ടില് പറയുന്നു. ഇംഗ്ലണ്ടിനെതിരായ ടെസ്റ്റ് ക്രിക്കറ്റ് പരമ്ബരയില് നാലു മത്സരങ്ങളിലും അശ്വിനെ ടീമില് ഉള്പ്പെടുത്തിയിരുന്നില്ല. പരമ്ബര ആരംഭിക്കുന്നതിനു മുമ്ബ് കൗണ്ടി ക്രിക്കറ്റ് കളിച്ച് അഞ്ചു വിക്കറ്റ് നേടിയ അശ്വിന് മികച്ച ഫോമിലാണെന്നു തെളിയിച്ചിട്ടും തുടര്ച്ചയായി അവഗണിക്കുകയായിരുന്നു. പരമ്ബരയിലെ നാലാം മത്സരത്തില് തന്നെ ഉള്പ്പെടുത്തണമെന്ന് കോച്ച് ശാസ്ത്രി ആവര്ത്തിച്ച് ആവശ്യപ്പെട്ടിട്ടും കോഹ്ലി സാധ്യമല്ലെന്ന നിലപാട് സ്വീകരിക്കുകയായിരുന്നുവെന്നും അശ്വിന് നല്കിയ പരാതിയില് പറയുന്നു. ഇന്ത്യന് ടീമിലെ മറ്റു മുതിര്ന്ന താരങ്ങളായ രോഹിത് ശര്മ, അജിന്ക്യ രഹാനെ, ചേതേശ്വര് പൂജാര, ജസ്പ്രീത് ബുംറ തുടങ്ങിയ താരങ്ങള്ക്കും കോഹ്ലിയുടെയും ശാസ്ത്രിയുടെയും ഏകാധിപത്യ നിലപാടുകളോട് എതിര്പ്പാണ്. ട്വന്റി 20 ക്രിക്കറ്റിനുള്ള ഇന്ത്യന് ക്രിക്കറ്റ് ടീമിനെ തെരഞ്ഞെടുക്കുന്ന അവസരത്തിലും കോഹ്ലി അശ്വിനെതിരായ നിലപാടാണ് സ്വീകരിച്ചത്. എന്നാല് രോഹിത് ശര്മയുടെ ഇടപെടല് നാലു വര്ഷത്തിനു ശേഷം അശ്വിന് ഇന്ത്യയുടെ ട്വന്റി 20 ടീമില് ഇടം നല്കി. മഹേന്ദ്ര സിങ് ധോണി നായകനായിരുന്ന സമയത്ത് മൂന്നു ഫോര്മാറ്റിലും ടീം ഇന്ത്യയുടെ അവിഭാജ്യ ഘടകമായിരുന്നു അശ്വിന്. എന്നാല് കോഹ്ലി നായക സ്ഥാനമേറ്റെടുത്തതിനു പിന്നാലെ ആദ്യ ട്വന്റി 20 ടീമില് നിന്നും പിന്നീട് ഏകദിന ടീമില് നിന്നും ഒഴിവാക്കിയ അശ്വിന് ഇപ്പോള് ടെസ്റ്റ് ടീമിലും ഇടംനല്കാത്ത അവസ്ഥയാണ്. ലോകകപ്പ് ടീമിനെ പ്രഖ്യാപിച്ചതിനു പിന്നാലെ ലോകകപ്പിനു ശേഷം ഇന്ത്യയുടെ ട്വന്റി 20 ക്രിക്കറ്റ് ടീമിന്റെ നായകസ്ഥാനം ഒഴിയുമെന്നു കോഹ്ലി പ്രഖ്യാപിച്ചിരുന്നു. ടീമിലെ പടലപ്പിണക്കങ്ങളെത്തുടര്ന്നാണ് കോഹ്ലിയുടെ ആ തീരുമാനമെന്ന് അന്നേ വാര്ത്തകള് വന്നതാണ്. എന്നാല് ബി.സി.സി.ഐ. അത് ആവര്ത്തിച്ചു നിഷേധിച്ചിരുന്നു. എന്നാല് ഇപ്പോള് അതെല്ലാം സത്യമാണെന്നാണ് അശ്വിന്റെ പരാതിയില് നിന്നു വ്യക്തമാകുന്നത്. ട്വന്റി 20 ക്രിക്കറ്റ് ലോകകപ്പിനു ശേഷം ശാസ്ത്രി പരിശീലക സ്ഥാനം ഒഴിയുകയാണ്. ശാസ്ത്രിക്കു പകരം അനില് കുംബ്ലെ ടീം ഇന്ത്യയുടെ പരിശീലകനായി തിരിച്ചെത്തുമെന്നാണ് സൂചന. ഇതെല്ലാം തനിക്കു പ്രതികൂലമായിത്തീരുമെന്ന തിരിച്ചറിവിലാണ് കോഹ്ലി നായക സ്ഥാനം ഒഴിയാന് തീരുമാനിച്ചതെന്നാണ് സൂചന. സീനിയര് താരങ്ങളോട് ആലോചിക്കാതെ രവി ശാസ്ത്രിയും കോഹ്ലിയും ഏകാധിപത്യപരമായാണ് തീരുമാനങ്ങളെടുക്കുന്നതെന്നും പ്ലേയിങ് 11 തിരഞ്ഞെടുപ്പിലും ഈ ഏകാധിപത്യ സ്വഭാവം കാട്ടുന്നുവെന്നുമാണ് സഹതാരങ്ങള്ക്കിടയില് പൊതുവേയുള്ള പരാതി. TAGS: Popular X TAGS: